FAU-møte 02.11.2016, personalrommet på Kirkevoll skole

Til stede: Heming Helland Gujord 1A, Jeanette K. Bakke 1B, Katarzyna Skoczylas IC, Erik Myrmel 2A, Kristin Pedersen 2B, Ronny Børsheim, 3A, Elin Noremark, 3C, Stine M. Birkeland, 4A, Ola H. Øyjordsbakken 5B, Fatimo Y. Ali 5C, Niels Saaby Hansen, 6A, Marianne Viste 6B, Eivind Bondhus 3b, Elin Ottesen Brakstad 7a, Anne-Brit Sveine 7C, Anne Hovland 8A, Espen Ottem 8B, Inge Jonassen 9B, Lauritz Haarr 10A, Ragnhild Følling 9a, Renate Olsen 7B

Sakliste:

1. FAU – hvilke oppgaver har vi og hva forventes fra ledelsen på skolen.
Rektor, Kari Eng snakket var tilstede og det ble snakket en del om god kommunikasjon og
tettere samarbeid mellom skole og FAU, ulike måter dette kunne gjøres på og hvordan det har blitt gjort tidligere.
Det ble bestemt at FAU leder og rektor skal ha et møte eller i alle fall snakke sammen før hvert møte (gjerne en ukes tid før) for å kunne gå igjennom saker som bør tas opp og lage en god saksliste hvor begge parter er forberedt. Referat vil bli sendt til ledelsen så dette kan legges ut på hjemmesiden, samt legges ut på facebooksiden.
Det ble også bestemt at det er greit at saker som skal tas opp med rektor tas i starten av møtene og at det på neste møte holdes av tid i starten hvor hele ledelsen kunne bruke litt tid på å ta opp ulike saker.
Det ble også bestemt at nestleder og sekretær i FAU kunne stille som representanter for SU (samarbeidsutvalget).
Det ble fremmet forslag om at det bør holdes ulike kurs som bl.a. for foresatte i leksehjelp, i f.eks. matematikk.
Det ble også informert om at en av sakene FAU vil måtte ta tak, er at Kirkevoll skole sannsynlig vil få en del elever fra Nordvik Skole til høsten 2017 når den trolig blir lagt ned fra sommeren av.
2. Tv-aksjonen: Var nok en gang en suksess! Det var mye jobb i forkant med å rekruttere nok bøssebærere i tillegg til at det måtte gjøres endringer litt på roder hvor det var kommet nybygg, da noen av kartene ikke var endret siden 2005. Den siste uken sendte vi ut mail til klassekontaktene for hjelp til å fylle opp de resterende rodene, noe som var en effektiv måte å få full bøssebærerdekning innen «fristen». Det kom også flere på selve aksjonsdagen som ikke hadde meldt seg på forhånd, men det løste vi med å fordele flere bøssebærer på de største rodene. Dette fungerte veldig bra og alle bøssebærerne var kommet seg ut til aksjonen starter kl.16. Vi hadde også tildelt rodene til bøssebærerne på forhånd, noe som lettet mye av arbeidet på selve aksjonsdagen. Komiteen har fylt ut evalueringsskjema som er levert til tv-aksjonen, med tilbakemelding om at de gjerne kan prøve å finne andre til å ha ansvar for denne fremover, men at vi selvsagt stiller opp om ikke dette lar seg gjøre. Konkluderer derfor med at om vi får tv-aksjonen neste år, vi vil sende sms ut til tidligere bøssebærere fra databasen, for så kontakte klassekontaktene på et tidligere tidspunkt i stedet for å ringe rundt. Med dette vil jobben med å få tak i bøssebærere blir enklere og da også selve gjennomføringen av tv-aksjonen.
3. Revygruppen: Det er blitt tatt kontakt med Synneva Byrkjeland Grytås (lærer på skolen), som er interessert i å ta opp igjen gruppen. Vi venter nå på en tilbakemelding fra henne, og det ble konkludert med at det er naturlig at Revy blir en del av ungdomsgruppen.
4. «Klovning» i nabolaget.
Det er går snakk blant elever på skolen har observert «klovner» i nabolaget, bl.a. til og fra skolevei og på fritiden. Det er ikke kommet frem noen konkrete tilfeller, men at «noen har hørt at noen har sett». Det ble konkludert med at vi fremdeles holder øyner og ører åpne for nye observasjoner, men at det trolig har oppstått rykter rundt alt som har vært oppe i mediene og at det hele vil roe seg ned nå som Halloween-markeringen er over.

Eventuelt:

* Det er kommet ønsker fra Hordnesskogens venner om å sende ut ranselpost med elevene i forbindelse med «Nei til Godsterminal», men dette var allerede gjort. FAU stiller seg likevel skeptisk til bruk av ranselpost og skal hvor man skal sette grensen.
Det er blitt konkludert med at man kan ta opp ønsker i FAU, men at vi i alle hovedsak holder oss til aktiviteter som har noe med skolen eller tilknytning til skolen å gjøre.
* Det er ønsket nye målinger av luftkvaliteten i de ulike byggene på skolen, og dette tas videre med ledelsen.
* Kantinen på ungdomsskolen vil bli avviklet, for å ungå håndtering av kontanter. Det vil i stedet bli satt opp en automat fra Tine, som tilbyr mange av de tilsvarende produktene som er i kantinen i dag, noe som ser ut til å være en god løsning.

Arbeid i gruppene:
\* Skole/hjem: Katarzyna 1c, Elin 7a, Elin 3c, Anne 8a
\* Trafikkgruppe: Kristin 2b, Inge 9b, Heming 1a, Stine 4a
\* Ungdomsgruppe: Ragnhild 9a, Renate 7b + Revygruppe: Synneva (lærer)
\* Temagruppe: Fadumo/Elfrid 5c, Niels 6a, Jeanette 1b, Marianne 6b, Anne-Britt 7c
\* Bygg og miljø: Erik 2a, Ronny 3a, Magnhild 5a, Ola 5b
\* Økonomigruppe: Lauritz 10a, Espen 8b, Eivind 3b

Ikke bekreftet gruppe? Kim 4b, Even 10b

Referat: Renate Olsen